ಪ್ರಜಾಕೀಯದಿಂದ ಸಿಎಂ ಯಾರು ಎಂದು ಬಹಿರಂಗ ಪಡಿಸಿದ ಉಪೇಂದ್ರ ಬೆಂಗಳೂರು: ಪ್ರಜಾಕೀಯ ಜನರಿಂದ, ಜನರಿಗಾಗಿ, ಜನರಿಗೋಸ್ಕರ ಇರುವ ಪಕ್ಷ ಎನ್ನುವುದನ್ನ ಒತ್ತಿ ಒತ್ತಿ ಹೇಳಿದ್ದಾರೆ. ಜೊತೆಗೆ ಅದರ ಧ್ಯೇಯಗಳನ್ನ ಜನರಿಗೆ ಅರ್ಥ ಮಾಡಿಸೋದಕ್ಕೆ ನಟ ಉಪೇಂದ್ರ ಪ್ರಯತ್ನಿಸುತ್ತಲೆ ಇರ್ತಾರೆ. ರಾಜಕೀಯದಲ್ಲಿ ಏನಾದರೂ ಬದಲಾವಣೆ ತರಬೇಕು ಅನ್ನೋದು ಅವರ ದೊಡ್ಡ ಕನಸು. ಹೀಗಾಗಿ ಸೋಷಿಯಲ್ ಮೀಡಿಯಾದಲ್ಲಿ ಆಗಾಗ ಲೈವ್ ನಲ್ಲಿ ಬಂದು ತಮ್ಮ ಪಕ್ಷದವರಿಗೆ ಏನು ಮಾಡ್ಬೇಕು ಅಂತ ಹೇಳ್ತಾರೆ. ಇದೀಗ ಮತ್ತೆ ಫೇಸ್ ಬುಕ್ ನಲ್ಲಿ ಲೈವ್ ನಲ್ಲಿ ಬಂದು ಒಂದಷ್ಟು ವಿಚಾರಗಳನ್ನ ಹಂಚಿಕೊಂಡಿದ್ದು, ಅದರಲ್ಲಿ ಪ್ರಜಾಕೀಯದ ಸಿಎಂ ಯಾರು ಅನ್ನೋದನ್ನ ಹೇಳಿದ್ದಾರೆ. ಅಭಿಮಾನಿಯೊಬ್ಬ ಕೇಳಿದ ಪ್ರಶ್ನೆಗೆ ಉತ್ತರಿಸಿರುವ ನಟ ಉಪೇಂದ್ರ ನಾವೂ ಅಧಿಕಾರಕ್ಕೆ ಬಂದರೆ ಜನರೇ ಸಿಎಂ ಆಗ್ತಾರೆ. ಜನರು ಹೇಳಿದಂತೆ ಅಧಿಕಾರ ನಡೆಯುತ್ತೆ. ಅವರೇ ಸಿಎಂ ಆಗ್ತಾರೆ ಅಂತ ಹೇಳಿದ್ದಾರೆ. ಉಪೇಂದ್ರ ಈ ಬಗ್ಗೆ ಮೊದಲೇ ಹೇಳಿದಂತೆ ಪ್ರಜಾಕೀಯದಲ್ಲಿ ಜನರೇ ಎಲ್ಲ. ಜನ ಹೇಳಿದಂತೆ ಸರ್ಕಾರ ನಡೆಯುತ್ತೆ. ಜನರ ನಡುವೆ ನಿಂತು ಕಾರ್ಮಿಕರಂತೆ ಕೆಲಸ ಮಾಡ್ತೇವೆ ಎಂದಿದ್ದರು.